b'\n_START_ARTICLE_\nMichailas Milis\n_START_PARAGRAPH_\nMichailas Milis (rus. \xd0\x9c\xd0\xb8\xd1\x85\xd0\xb0\xd0\xb8\xd0\xbb \xd0\x9b\xd0\xb5\xd0\xbe\xd0\xbd\xd1\x82\xd1\x8c\xd0\xb5\xd0\xb2\xd0\xb8\xd1\x87 \xd0\x9c\xd0\xb8\xd0\xbb\xd1\x8c; 1909 m. lapkri\xc4\x8dio 22 d. \xe2\x80\x93 1970 m. sausio 31 d.) \xe2\x80\x93 tarybinis sraigtasparni\xc5\xb3 konstruktorius, mokslininkas, technikos moksl\xc5\xb3 daktaras (1945 m.; atitinka Lietuvos habilituot\xc4\x85 daktar\xc4\x85), Socialistinio Darbo didvyris (1966 m.).\n_START_SECTION_\nBiografija\n_START_PARAGRAPH_\nB\xc5\xabdamas 12 m. am\xc5\xbeiaus suk\xc5\xabr\xc4\x97 l\xc4\x97ktuvo model\xc4\xaf, kuris laim\xc4\x97jo konkurse Tomske._NEWLINE_1925 m. \xc4\xafstojo \xc4\xaf Sibiro technologin\xc4\xaf institut\xc4\x85, i\xc5\xa1 kurio gana greitai j\xc4\xaf pa\xc5\xa1alino \xe2\x80\x9eu\xc5\xbe neproletarin\xc4\x99 kilm\xc4\x99\xe2\x80\x9c (jo t\xc4\x97vas buvo rabinas). Tada persik\xc4\x97l\xc4\x97 \xc4\xaf Novosibirsk\xc4\x85, kur apie metus dirbo odos apdirbimo laboratorijoje, ir po to jau kaip darbininkas \xc4\xafstojo \xc4\xaf Dono politechnikos institut\xc4\x85 Novo\xc4\x8derkaske, kur\xc4\xaf baig\xc4\x97 1931 m._NEWLINE__NEWLINE_Po instituto M. Milis dirbo CAGI, dalyvavo kuriant mal\xc5\xabnsparnius (auto\xc5\xbeirus) A-7, A-12 ir A-15. Mal\xc5\xabnsparni\xc5\xb3 gamykloje dirbo N. Kamovo pavaduotoju._NEWLINE_1941\xe2\x80\x931943 m. dirbo evakuoacijoje Bilimbajaus gyvenviet\xc4\x97je (rus. \xd0\x91\xd0\xb8\xd0\xbb\xd0\xb8\xd0\xbc\xd0\xb1\xd0\xb0\xd0\xb9), kur u\xc5\xbesiimin\xc4\x97jo kovini\xc5\xb3 l\xc4\x97ktuv\xc5\xb3 tobulinimu \xe2\x80\x93 j\xc5\xb3 stabilumo ir valdomumo gerinimu._NEWLINE_1947 m. Milis tapo vyriausiuoju sraigtasparni\xc5\xb3 bandomojo konstravimo biuro konstruktoriumi._NEWLINE__NEWLINE_1951 m. buvo sukurtas pirmas serijinis tarybinis sraigtasparnis trivietis Mi-1. 1964 m. jis tapo to paties konstravimo biuro generaliniu konstruktoriumi. Jo KB suk\xc5\xabr\xc4\x97 sraigtasparnius Mi-2, Mi-4, Mi-6, Mi-8, Mi-10, Mi-12, Mi-24, V-12 ir kt. Milio sraigtasparniais buvo pasiekta 60 oficiali\xc5\xb3 pasaulio rekord\xc5\xb3.\n_START_SECTION_\nAtminimas\n_START_PARAGRAPH_\nM. Milio pavarde pavadinta Maskvos sraigtasparni\xc5\xb3 gamykla, vidurin\xc4\x97 mokykla Nr. 1738 ir gatv\xc4\x97 \xc5\xbdulebino rajone.'